lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc es lv lv lv lv lv lv lv lv lv lv lv es lv lv lv lv lv lv lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Kā efektīvi izvairīties no gremošanas sistēmas problēmām – ZZ.lv
Vārda dienas svin: Elza, Ilizana
Gremošanas sistēmas traucējumi un slimības ir patiešām nepatīkamas. Šādas problēmas visai būtiski ietekmē dzīves kvalitāti, jo sāpes gremošanas orgānos var būt spēcīgas un neizturamas. Ja arvien biežāk iznāk saskarties ar gremošanas sistēmas problēmām, traucējumiem un sāpēm, tad ir laicīgi jāmeklē risinājumi, lai neiedzīvotos nopietnās problēmās un saslimšanās, kuru ārstēšana var būt sāpīga, ilgstoša un dārga.
Kas nelabvēlīgi ietekmē gremošanas sistēmas darbību?
Tu esi tas, ko tu ēd jeb vienmēr ir jāseko līdzi savai ēdienkartei. Ja rodas kādas veselības problēmas – gan gremošanas sistēmas, gan citu orgānu problēmas, tad vienmēr ir jāsāk ar savas ēdienkartes pārskatīšanu. Bieži vien problēmas rodas no nepiemērotas un neatbilstošas pārtikas uzņemšanas. Gremošanas sistēma ir pirmā, kur nonāk visas mūsu uzņemtās barības vielas, tāpēc gremošanas sistēma reaģē visātrāk uz nevēlamiem produktiem. Dažreiz šī reakcija, apēdot kādu sliktas kvalitātes vai iebojājušos produktu, var būt zibenīga, tomēr dažreiz mēs pat nenojaušam, ka uzpūties vēders vai sāpes kuņģī rodas no kāda konkrēta produkta, kuru mēs ikdienā apēdam, jo reakcija nav tūlītēja.
Katram var būt kāda organisma īpatnība, kad rodas alerģija vai kāda produkta nepanesamība – jā, tā var parādīties arī pieaugušā vecumā. Tāpēc ļoti iedarbīga metode, kā atrast “vainīgo” produktu ir visu ikdienā apēsto produktu uzskaitīšana.
Pārtikas produkti, kuri visbiežāk mēdz sagādāt problēmas ar gremošanas sistēmu ir asi, trekni, piparoti vai žāvēti produkti, jo tie pastiprināti kairina kuņģi. Tāpat arī produkti, kuriem ir augsts cukura saturs nav vēlami, jo tie izjauc organisma mikrobiomu, veicina rūgšanu un pūšanos zarnās. Savukārt kofeīnu saturoši produkti, piemēram, kafija un tēja gan kairina kuņģi, gan var izraisīt sliktu dūšu. Arī alkohols nav vēlams produkts, ja ir problēmas ar gremošanas sistēmu. Būtu vēlams izslēgt no ēdienkartes šo grupu produktus, ja ir parādījušās gremošanas trakta problēmas, lai pārliecinātos, ka vaina ir uzņemtajos pārtikas produktos. Tomēr, ja neizdodas atklāt cēloni, tad labāk vērsties pie ārsta.
Ko darīt, lai nerastos gremošanas sistēmas traucējumi?
Vienmēr pareizā metode ir ēst un dzīvot veselīgi, lai nerastos problēmas, nevis sagaidīt brīdi, kad problēmas ir radušās un tad tās risināt. Tāpēc droši vari ievērot pāris pamatprincipus, lai izvairītos no iespējamām gremošanas sistēmas un vispārējās veselības problēmām. Nav nekāds noslēpums, ka viss mūsu organismā ir saistīts, tāpēc nelāgie ieradumi un nepareiza pārtika var izraisīt ne tikai gremošanas sistēmas problēmas, bet jebkādas citas veselības problēmas. Protams, nekad nevar paredzēt, vai tev pēkšņi neuzradīsies kāda produkta vai produktu kombinācijas nepanesamība, tāpēc ir iespējams, ka rodas kāda problēma arī tad, ja visu laiku ēd veselīgi un neko krasi savos ieradumos neesi mainījis. Tomēr ievēro šos pāris pamatprincipus, lai samazinātu veselības problēmu uzrašanās iespējamību.
Pievērs uzmanību saviem ēšanas paradumiem. Nav vēlams ēst ātri un maz sakošļāt ēdienu. Ja steidzies, tad labāk ēd mazāku porciju, kuru tev būs laiks kārtīgi apēst, vai arī ieplāno maltīti brīdī, kad tev ir vairāk laika. Ir ieteicams ēst vairākas reizes dienā mazākas porcijas. Tad tu varēsi paspēt apēst savu porciju daudz īsākā laikā, nevajadzēs steigties un paspēsi arī kārtīgi visu sakošļāt.
Jāpievērš uzmanība arī pārtikas kvalitātei. Nav vēlams ēst vienu un to pašu ēdienu katru dienu. Pārāk vienveidīga pārtika var veicināt gremošanas sistēmas problēmas – it īpaši, ja pēc ilga pārtraukuma apēdīsi kādu sen neēstu produktu. Piemēram, ja cilvēks ir veģetārietis vairākus gadus, bet vienā dienā pēkšņi izdomā apēst liellopu gaļas steiku, tad ir pilnīgi skaidrs, ka pēc tam būs vēdergraizes, iespējams, pat slikta dūša vai vemšana, jo organisms nav pieradis pārstrādāt šāda veida produktu. Tāpēc ir vēlams katrā ēdienreizē iekļaut daudzveidīgu produktu klāstu, kas ir šķiedrvielām bagāts un ne pārāk taukains. Ja ilgu laiku izvairies no kāda produkta vai produktu grupas, tad sāc pamazām, ja vēlies to atsākt lietot savā uzturā.
Ne tikai pārtika ietekmē gremošanas sistēmu un kopējo labsajūtu. Arī neveselīgs dienas režīms, liels stresa līmenis un nepietiekamas fiziskās aktivitātes var ietekmēt tavu veselības stāvokli. Tāpēc neaizmirsti arī par pienācīgu atpūtu, par labu miega kvalitāti un stresa samazināšanas metodēm. Tas viss ļoti tieši ietekmē gremošanas sistēmu. Bieži vien cilvēkiem sāp kuņģis vai uzpūšas vēders no stresa un neveselīga režīma, nevis no kāda pārtikas produkta, kas tiek vainots pats pirmais.
Gremošanas sistēmas problēmas cēlonis ne vienmēr ir ātri atrodams, tomēr dzīvesveida uzlabošana un veselīgāks ikdienas ritms noteikti nekaitēs, tāpēc ir vēlams ik pa laikam pārskatīt savus ikdienas ieradumus.
Kā neiekrist krāpnieku lamatās?
Perfekts un skaists mauriņš bez piepūles
Kā sevi prezentēt darba tirgū?
Finanšu piesaiste uzņēmuma attīstībai
Ādažos vēris durvis draudzīgo cenu veikals “Fix Price”
CODELEX piedāvā bezmaksas programmēšanas kursus
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.